ابن ابی الحدید

ابن ابی الحدید (پیدائش: 30 دسمبر 1190ء— وفات: 2 جون 1258ء) خلافت عباسیہ کے اواخر عہد کے مشہور مصنف، محقق اور مورخ تھے۔ انھیں سقوطِ بغداد تک اپنی علمی و اَدبی خدمات کے حوالے سے عباسی حکومت میں نمایاں درجہ حاصل تھا۔ ابن ابی الحدید کی وجہ شہرت اُن کی مشہور تصنیف شرح نہج البلاغہ ہے۔

 ولادت 
ابن ابی الحدید کی ولادت بروز اِتوار یکم ماہِ ذو الحجہ 586ھ مطابق 30 دسمبر 1190ء کو مدائن میں ہوئی۔ مدائن اب موجودہ عراق کے صوبہ بغداد میں موجود ہے۔انسائیکلوپیڈیا آف اِسلام : ج 1، ص407۔ مطبوعہ جرمنی

 سقوطِ بغداد 1258ء 
ماہِ ربیع الثانی 642ھ مطابق ماہِ ستمبر 1244ء میں جب تاتاریوں نے چغتائی الصغیر کی قیادت میں بغداد پر حملہ کیا تو مستعصم باللہ کے سپہ سالار شرف الدین اِقبال الشرابی نے انھیں شکستِ فاش دِی تو ابن ابی الحدید نے اِسے شیعہ وزیر ابن علقمی کے حسن تدبیر کا نتیجہ بتاتے ہوئے اُس کے لیے ایک مدحیہ قصیدہ پیش کیا۔ تاتاریوں کی یہ شکست ایسی فیصلہ کن معلوم ہوئی کہ ابن ابی الحدید نے اِسے حضرت علی المرتضیٰ رضی اللہ عنہ کی پیشگوئی کا مصداق تصور خیال کیا اور پورے وثوق کے ساتھ یہ پیشگوئی کی کہ بغداد اور عراق ہمیشہ ہمیشہ تاتاریوں کے فتنے سے محفوظ رہیں گے۔شرح نہج البلاغہ : ج 2، ص 370 تا 371۔ لیکن ابن ابی الحدید کی یہ پیشگوئی غلط ثابت ہو گئی اور ماہِ محرم 656ھ مطابق جنوری 1258ء کو تاتاریوں نے ہلاکو خان کی قیادت میں بغداد پر لشکر کشی کی۔ قریباً ایک مہینے کے محاصرے کے بعد تاتاری بغداد میں داخل ہو گئے۔ تاتاریوں کے داخلہ بغداد پر ابن ابی الحدید کی وہ پیشگوئی غلط ثابت ہو گئی جس کے متعلق وہ 642ھ مطابق 1244ء میں پہلے لکھ چکے تھے۔ بغداد یا عراق میں داخلے کے متعلق یہ پیشگوئی 14 سال بعد ابن ابی الحدید کی زِندگی میں ہی غلط ثابت ہو گئی ۔

 وفات 
ابن ابی الحدید نے 70 سال 6 ماہ کی عمر میں 2 جمادی الثانی 656ھ مطابق 2 جون 1258ء میں وفات پائی۔ اُس وقت تک تاتاریوں کے بغداد پر حملے کو قریباً 6 مہینے گذر چکے تھے۔الحوادث الجامعۃ، ص 236۔

 حوالہ جات 

زمرہ:1258ء کی وفیات
زمرہ:656ھ کی وفیات
زمرہ:بارہویں صدی کی پیدائشیں
زمرہ:تیرہویں صدی کی پیدائشیں
زمرہ:تیرہویں صدی کی عرب شخصیات
زمرہ:تیرہویں صدی کے اسلامی مسلم علما
زمرہ:تیرہویں صدی کے عراقی شعراء
زمرہ:علمائے اہلسنت
زمرہ:معتزلہ
زمرہ:تیرہویں صدی کی عراقی شخصیات
زمرہ:مدائن کی شخصیات
زمرہ:عراقی شاعر
زمرہ:مسلمان علما
زمرہ:شوافع